Nurjon Iulaxeva

Nurjon Iulaxeva (1913 - 1929ko uztailaren 1a) Uzbeko herriko dantzaria izan zen XX. mendearen hasieran. Nurjon Uzbekistango ekialdeko Ferganà haranean jaioa, aurpegia belo islamiarrez estali gabe dantzan egin zuen Uzbekistango lehen emakumeetako bat izan zen. 

 Historia 
Nurjon Iulaxevak gazterik ihes egin zuen etxetik, errusiar dantza talde batekin elkartzeko. 1929an belorik gabe dantzatzera ausartu zelako hil zuen bere nebak labankadaz, aitaren aginduz. 

Sobietar agintariek ohoreak egin zizkioten Nurjoni, emakumeen emantzipazioaren heroi gisa eta uzbeko herriko emakumeentzako eredu bezala gizarte sozialista berrian. Milaka pertsona joan ziren hiletara, eta emakumeek beloa kendu zuten hilkutxaren aurrean. Aita eta neba hilketagatik epaituak eta exekutatuak izan ziren, eta herriko burua (ming-boshi) eta bertako mulá erbesteratuak. 

Marguilanen, bere jaioterrian, estatua bat eraiki zen bere omenez, bere heriotzaren ondoren.

Nurjonen monumentua Uzbekistango Sobietar Errepublika Sozialista Uzbekistango estatu independente izendatu eta gutxira bota zuten 1991ko abuztuaren 31n.Colin Thubron, The Lost Heart of Asia, Vintage Books, 1994  Neska honen estatua garai postsobietar, kontserbadore eta tradizionalistagoetarako «eragozgarri» epaitua izan zen. Hala ere, Ferganá hirian bada oraindik bere izena daraman zinema-areto bat.

Nurjonen figura izan zen protagonista nagusia Kamil Yashinek Stalinen garaietan idatzitako antzezlan sobietar batean.

 Ikus, gainera 

 Emakumearen aurkako indarkeria
 Etxeko indarkeria

 Erreferentziak 

 Kanpo estekak 

Kategoria:Uzbekistandarrak
Kategoria:Feminizidioak
Kategoria:Uzbekistango dantzariak
Kategoria:Emakume dantzariak
Kategoria:Ohore krimenen biktimak